turjo4nis/wikipedia-bn-dump-20250701 huggingface dataset:
রুহসার পেকান

রুহসার পেকান (জন্ম ১৯৫৮) হচ্ছেন একজন বৈদ্যুতিক প্রকৌশলী যিনি ২০১৮ সালে তুরস্কের বাণিজ্য মন্ত্রী নিযুক্ত হন।

ব্যক্তিগত জীবন
রুহসার পেকান ১৯৫৮ সালে তুরস্কের মানিসাতে জন্মগ্রহণ করেন। তিনি ইস্তাম্বুল কারিগরী বিশ্ববিদ্যালয়-এ বৈদ্যুতিক প্রকৌশলের উপর পড়ালেখা করেছেন। তার স্নাতক ডিগ্রি  লাভের পর, তিনি একই অনুষদ থেকে মাস্টার্স ডিগ্রি অর্জন করেছেন।

তিনি বিবাহিত এবং তাদের দুই সন্তান রয়েছে।

পেশাদরি কর্মজীবন
পেকান তার পেশাগত কর্মজীবন শুরু করেন তুর্কী সিনাই কলকিনমা ব্যাংকাসি উন্নয়ন ও বিনিয়োগ ব্যাংকে যোগদানের মাধ্যমে। বেশ কয়েকটি কোম্পানির বিভিন্ন পদে কাজ করার পর তিনি নির্বাহী বোর্ডের সদস্য হন। ২০০৫ সালে, তিনি একটি প্রকৌশল কোম্পানি সহ-প্রতিষ্ঠা করেছিলেন, যেটি পানীয় জল, সেচ, পেট্রোলিয়াম এবং প্রাকৃতিক গ্যাসের পাইপলাইন সরবরাহ করে। তিনি এই কোম্পানির ব্যবস্থাপনা পরিচালক ছিলেন।

তিনি তিনবার তুরস্কের বৈদেশিক অর্থনৈতিক সম্পর্ক কর্পোরেশনের তুরস্ক-সিরিয়া ব্যবসায়িক পরিষদের চেয়ারপারসন ছিলেন। (, DEİK) তিনি তুরস্ক-জর্দান ব্যবসায় কাউন্সিলের চেয়ারপারসন হিসেবে দায়িত্ব পালন করেন, এবং একই কর্পোরেশনের তুরস্ক-ইরাক এবং তুরস্ক-লিবিয়ার ব্যবসায়িক পরিষদের নির্বাহী বোর্ডের সদস্য হিসাবে। তিনি ইউনিয়ন অফ চেম্বার্স এন্ড কমোডিটি এক্সচেঞ্জেস অফ তুর্কি (টিওবিবি) এর নারী উদ্যোক্তাদের কমিটির ডেপুটি চেয়ারপার্সন হিসাবে দায়িত্ব পালন করেন, এবং ইস্তাম্বুল চেম্বার অফ কমার্স-এ নারী উদ্যোক্তাদের কমিটির সদস্য হিসাবে (আইটিও) পাশাপাশি কিছু অন্যান্য ব্যবসা প্রতিষ্ঠানেরও।

পেকান "আইডব্লিউইসি ২০১০ পুরস্কার" এর পান, এবং তাকে "আইডব্লিউইসি-র বৈশ্বিক দূত" হিসাবে নামাঙ্কিত করা হয়।

রাজনৈতিক কর্মজীবন
৯ই জুলাই, ২০১৮-এ, নতুন নির্বাচিত তুরস্কের রাষ্ট্রপতি রেজেপ তাইয়িপ এরদোয়ান তুরস্কের রাজনৈতিক ব্যবস্থার নতুন মন্ত্রিসভা ঘোষণা করেন। রুহসার পেকান বাণিজ্য মন্ত্রী নিযুক্ত হন।

তথ্যসূত্র

জীবিত ব্যক্তি
১৯৫৮-এ জন্ম
People from Manisa
Istanbul Technical University alumni
Turkish electrical engineers
Turkish women in business
Turkish business executives
তুরস্কের নারী মন্ত্রী
Ministers of Customs and Trade of Turkey
ইস্তাম্বুল কারিগরি বিশ্ববিদ্যালয়ের প্রাক্তন শিক্ষার্থী
তুর্কি ব্যবসায়ী
তুরস্কের মন্ত্রী
পত্রলেখা পাল

পত্রলেখা মিশ্রা পাল (জন্ম ২০ ফেব্রুয়ারি ১৯৯০) হলেন একজন ভারতীয় চলচ্চিত্র অভিনেত্রী। তার বাবা ছিলেন একজন চার্টার্ড অ্যাকাউন্ট্যান্ট এবং মা ছিলেন গৃহিণী। তার বাবা তাকে চার্টার্ড অ্যাকাউন্ট্যান্ট বানাতে চাইলেও তিনি অভিনয় জগতে উৎসাহী ছিলেন। ২০১৪ সালে মুক্তিপ্রাপ্ত হিন্দি চলচ্চিত্র সিটিলাইটস এ রাজকুমার রাওয়ের বিপরীতে অভিনয়ের মাধ্যমে তার বড় পর্দায় অভিষেক ঘটে।

প্রারম্ভিক জীবন
পত্রলেখা মেঘালয়ের শিলংয়ে জন্মগ্রহণ করেছিলেন। তার বাবা ছিলেন একজন চার্টার্ড অ্যাকাউন্টেন্ট ও মা ছিলেন একজন গৃহিণী। তার পর্ণলেখা মিশ্রা পাল ও অগ্নীশ পাল নামে দুই ভাইবোন আছে।

পত্রলেখা পড়েছেন অসম ভ্যালি স্কুলে। স্নাতক ডিগ্রি লাভ করেছেন বেঙ্গালুরুর বিশপ কটন গার্লস স্কুল থেকে। এইচ. আর. কলেজ অব কমার্স অ্যান্ড ইকোনোমিকসে পড়াকালীন সময়ে তিনি ব্ল্যাকবেরি, টাটা ডোকোমোর বিজ্ঞাপনচিত্রে অভিনয় করেছিলেন।

কর্মজীবন
পত্রলেখা রাজকুমার রাওয়ের বিপরীতে সিটিলাইটস (২০১৪) চলচ্চিত্রে অভিনয়ের মাধ্যমে বড়পর্দায় পা রাখেন। চলচ্চিত্রটি স্বল্প বাজেটে নির্মিত হলেও ব্যবসায়িক সাফল্য অর্জন করে। ২০১৬ সালে তিনি বিশেষ ফিল্মসের ব্যানারে নির্মিত লাভ গেমস চলচ্চিত্রে অভিনয় করেন। ২০১৭ সালে অল্ট বালাজিতে তার অভিনীত ওয়েব সিরিজ বোস:ডেড/অ্যালাইভ মুক্তি পায়।

২০১৮ সালে অভয় দেওলের বিপরীতে নানু কি জানু চলচ্চিত্রে অভিনয় করেন। ২০১৯ সালে জি৫ এ তার অভিনীত ওয়েব সিরিজ বদনাম গালি মুক্তি পায়।

চলচ্চিত্র তালিকা

বড় পর্দা

ছোট পর্দা

পুরস্কার

ব্যক্তিগত জীবন
তিনি ১৫ নভেম্বর ২০২১ সালে বলিউডি অভিনেতা রাজকুমার রাওকে বিয়ে করেন...

তথ্যসূত্র

বহিঃসংযোগ

জীবিত ব্যক্তি
১৯৯১-এ জন্ম
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
১৯৯০-এ জন্ম
শিলংয়ের ব্যক্তি
মেঘালয়ের অভিনেত্রী
ম্যালিন লিভেনস্টাড

ইভা ম্যালিন সোফিয়া লিভেনস্টাড (জন্ম: ১৩ সেপ্টেম্বর, ১৯৮৮) একজন সুইডিশ ফুটবল খেলোয়াড়। তিনি সুইডেন জাতীয় মহিলা দলে ডিফেন্ডার হিসেবে খেলতেন। বর্তমানে তিনি তার প্রাক্তন দল এফসি রোজেনগার্ডের প্রধান কোচ হিসেবে দায়িত্ব পালন করছেন। তিনি ড্যামলসেনস্কান-এর সবচেয়ে কমবয়সী প্রধান কোচ।

ক্লাব ক্যারিয়ার
২০১৩ সালের নভেম্বরে চ্যাম্পিয়নস মালমো লিভেনস্টাডকে এআইকে এর কাছে ২০১৪ সালের মৌসুমের প্রথমার্ধের জন্য ধারে খেলতে পাঠায়।

২০১৪ সালে লিভেনস্টাড খেলা থেকে অবসর নেন, তবে নভেম্বর ২০১৬ সালে এফসি রোজেনগার্ডের সহকারী কোচ পদে অধিষ্ঠিত হন। লিভেনস্টাড তার পূর্ববর্তী ক্লাব এলডিবি এফসি মালমোর অধিনায়ক ছিলেন এবং ক্লাবটির হয়ে তিনটি লিগ শিরোপা জিতেছিলেন। ২০১৭ সালের সেপ্টেম্বরে এফসি রোজেনগার্ডের প্রধান কোচ জ্যাক মাজগার্ড জেনসেনের চুক্তির মেয়াদ শেষ হলে ২০১৭ সাল মৌসুমের পরবর্ সময়ের জন লিভেনস্টাডকে প্রধান কোচ হিসাবে নিয়োগ দেয়া হয়।

আন্তর্জাতিক ক্যারিয়ার
২০০৮ সালের ফেব্রুয়ারিতে সুইডেন জাতীয় মহিলা দলের হয়ে আন্তর্জাতিক ফুটবলে তার অভিষেক ঘটে। অভিষেক ম্যাচে তার দল নরওয়ের বিরুদ্ধে ২-০ গোলে জিতেছিলেন। ২০১২ সালের লন্ডন অলিম্পিকের জন্য সুইডেন দলে লিভেনস্টাডকে অন্তর্ভুক্ত করা হয়।

ব্যক্তিগত জীবন
অবসর গ্রহণের পর এটি জানানো হয়েছিল যে লিভেনস্টাড তার সঙ্গী এবং প্রাক্তন সহপাঠী ক্যারোলিন সেগারের সাথে ফ্রান্সে বসবাস করেছিলেন।

তথ্যসূত্র

বহিঃসংযোগ

 
  (archive)
 

১৯৮৮-এ জন্ম
জীবিত ব্যক্তি
সুয়েডীয় মহিলা ফুটবলার
সুইডেনের আন্তর্জাতিক মহিলা ফুটবলার
২০১২ গ্রীষ্মকালীন অলিম্পিকের ফুটবলার
লেসবিয়ান ক্রীড়াবিদ
মহিলা ফুটবল রক্ষণভাগের খেলোয়াড়
সুইডেনের অলিম্পিক ফুটবলার
ইশা সিং

ইশা সিং (জন্ম ২৪ ডিসেম্বর ১৯৯৮) হলেন একজন ভারতীয় টিভি অভিনেত্রী। তিনি ইশক কা রাং সাফেদ ধারাবাহিকে ধানী, এক থা রাজা এক থি রানী ধারাবাহিকে রানী এবং ইশক সুবহান আল্লাহ ধারাবাহিকে জারা চরিত্রে অভিনয়ের জন্য পরিচিত।

জীবনী 
এইশা সিং ১৯৯৮ সালে ২০ ফেব্রুয়ারি ভারতের মধ্যপ্রদেশের ভোপালে জন্মগ্রহণ করেন। তিনি পড়েছে ভোপালের শ্রী ভাবানস ভারতী পাবলিক স্কুলে।

২০১৫ সালে কালার্স টিভির ইশক দা রং সফেদ ধারাবাহিকে ধানী চরিত্রে অভিনয়ের মাধ্যমে তার ছোট পর্দায় অভিষেক ঘটে। ২০১৬ সালে তিনি জি টিভির ধারাবাহিক এক থা রাজা এক থি রানী তে রানী চরিত্রে অভিনয় করেন। ২০১৮ সাল থেকে তিনি জি টিভির ধারাবাহিক ইশক সুবহান আল্লাহ তে জারা ইরফান সিদ্দিকি/জারা কবির আহমেদ চরিত্রে অভিনয় করছেন।

ছোটপর্দা

পুরস্কার ও মনোনয়ন

তথ্যসূত্র

বহিঃসংযোগ 

 

জীবিত ব্যক্তি
১৯৯৮-এ জন্ম
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
ভোপালের অভিনেত্রী
ভারতীয় ধারাবাহিক নাটকের অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
বিগ বসের (হিন্দি টিভি ধারাবাহিক) প্রতিযোগী
জেহরা আলপাগো

জেহরা ওনে আলপাগো (জন্ম ১৯৪৭) হচ্ছেন একজজন তুর্কি মহিলা আইনজ্ঞ, রাজনীতিবিদ, সাবেক সরকার মন্ত্রী এবং একাডেমিক।

ব্যক্তিগত জীবন
জেহরা ওনে আলপাগো ১৯৪৭ সালে কারাদেনিজ ইরেগলি, জংউলদক প্রদেশ, তুরস্ক-এ জন্মগ্রহণ করেন। তিনি ১৯৬৯ সালে আঙ্কারা বিশ্ববিদ্যালয়, ল স্কুল থেকে স্নাতক হন।

রাজনীতি ছেড়ে চলে যাওয়ার পর, তিনি একজন আইনজীবী হিসেবে কাজ করেন এবং ইয়াদাইটেপ বিশ্ববিদ্যালয়ের একাডেমিক হিসাবে কাজ করেন। ২০১০ সালের শেষের দিকে, আলপাগো ইস্তানবুল বারের প্রতিনিধি হিসাবে তুর্কি বার অ্যাসোসিয়েশনের ইউনিয়ন নির্বাচিত হন।

তিনি চিকিৎসক ইলদিরিম আলপাগোকে বিয়ে করেন। তিনি দুই সন্তানের জননী।

রাজনীতি
আলপাগো ১৯৮৩ সালে প্রতিষ্ঠিত সোশ্যাল ডেমোক্রেটিক পপুলিস্ট পার্টির (এসএইচপি) মাধ্যমে রাজনীতিতে প্রবেশ করেন এবং দলের জেলা শাখার প্রথম  নারী চেয়ারম্যান হিসেবে দুই বার দায়িত্ব পালন করেন। পরে তিনি কেন্দ্রীয় নির্বাহী বোর্ডের সদস্য এবং এসএইচপি এর ভাইস চেয়ারপার্সন হন।

আলপাগোকে ২৭ জুলাই, ১৯৯৪-এ তুর্কান আকিউল এর স্থলে "নারী, পরিবার ও সামাজিক নীতিমালা" বিষয়ক প্রতিমন্ত্রী নিয়োগ করা হয়, যদিও তিনি সংসদের সদস্য ছিলেন নাহ। তিনি তুরস্কের ৫০ তম সরকারের প্রধানমন্ত্রী তানসু চিলেনের নেতৃত্বে এই পদে দায়িত্ব পালন করেন। মার্চ ২৭, ১৯৯৫-এ, তিনি রিপাবলিকান পিপলস পার্টির (সিএইচপি) এর আইসিল বায়কালকে তার পদটি ছেড়ে দেন যখন সোশ্যাল ডেমোক্রেটিক পপুলিস্ট পার্টি রিপাবলিকান পিপলস পার্টির সাথে একত্রিত হয়ে যায়।

তথ্যসূত্র

জীবিত ব্যক্তি
১৯৪৭-এ জন্ম
People from Karadeniz Ereğli
Ankara University Faculty of Law alumni
Turkish jurists
Turkish women in politics
Social Democratic Populist Party (Turkey) politicians
তুরস্কের নারী মন্ত্রী
Members of the 50th government of Turkey
Ministers of State of Turkey
Republican People's Party (Turkey) politicians
Turkish women academics
Yeditepe University faculty
তুরস্কের মন্ত্রী
প্রজাতন্ত্রী জনতা দলের (তুরস্ক) রাজনীতিবিদ
সেলমা এলিয়ে কাভাফ

সেলমা এলিয়ে কাভাফ (জন্ম ১ জুলাই ১৯৬৩) হচ্ছেন তুরস্কের একজন রাজনীতিবিদ।  তিনি মহিলা ও পারিবার বিষয়ক প্রাক্তন প্রতিমন্ত্রী, এবং ক্ষমতাসীন ন্যায়বিচার ও উন্নয়ন দলের (একেএফ) ডেনিজলি নির্বাচনী এলাকার সংসদ সদস্য (একেপি)।

প্রারম্ভের জীবন ও কর্মজীবন
কাভাফ আঙ্কারা বিশ্ববিদ্যালয় এর ভাষা, ইতিহাস এবং ভূগোল অনুষদের টার্কোলজি বিভাগ থেকে স্নাতক করেছেন।
তিনি সাত বছর ধরে উভয় সরকারি ও বেসরকারি স্কুলে শিক্ষকতা করেছেন।

রাজনৈতিক কর্মজীবন 
ন্যায়বিচার ও উন্নয়ন দল (একেএফ) প্রতিষ্ঠার পর কভাফ ২০০২ সালে রাজনীতিতে যোগদান করেন।
নির্বাচনের পরে, কাভাফকে ন্যায়বিচার ও উন্নয়ন দলের নারী শাখার প্রতিষ্ঠাতা জেনারেল প্রেসিডেন্সি পদে উন্নীত করা হয়। এটি সাংগঠনিক অর্থে একটি তুর্কি রাজনৈতিক দলের প্রথম মহিলা সংগঠন।

২০০৭-এর নির্বাচনে, কাভাফ সংসদ সদস্য নির্বাচিত হন। তিনি ডেনিজলি থেকে নির্বাচিত প্রথম মহিলা সাংসদ। ১ মে ২০০৯-এ, তিনি এরদোগানের দ্বিতীয় মন্ত্রিসভায় নারী ও পরিবার বিষয়ক প্রতিমন্ত্রী হিসেবে নিযুক্ত হন। তিনি বলেছেন যে তিনি সমকামীতার বিরোধিতা করেন, নিজের ভাষায়: "আমি বিশ্বাস করি সমকামীতা একটি জৈবিক ব্যাধি, একটি রোগ। এটির চিকিৎসা করা প্রয়োজন।" তার মন্তব্যের জেরে বিতর্ক ছড়িয়ে পড়ে এবং তুরস্কের বিরোধী-সমকামী কর্মীরা এর প্রতিবাদ করে।

বহিঃসংযোগ 
  Selma Aliye Kavaf – Official Website
  Biography of Selma Aliye Kavaf at AK Party

তথ্যসূত্র 

১৯৬২-এ জন্ম
জীবিত ব্যক্তি
Turkish women in politics
Deputies of Denizli
আঙ্কারা বিশ্ববিদ্যালয়ের প্রাক্তন শিক্ষার্থী
Justice and Development Party (Turkey) politicians
People from Denizli
তুরস্কের নারী মন্ত্রী
Members of the 23rd Parliament of Turkey
২১শ শতাব্দীর নারী রাজনীতিবিদ
Ministers of State of Turkey
Members of the 60th government of Turkey
ন্যায়বিচার ও উন্নয়ন দলের (তুরস্ক) রাজনীতিবিদ
তুরস্কের মন্ত্রী
২১শ শতাব্দীর তুর্কি নারী রাজনীতিবিদ
আ খ ম হাসান

আবু খায়ের মোহাম্মদ হাসান, যিনি পর্দায় আ খ ম হাসান কিংবা হাসান নামে অধিক পরিচিত (জন্ম: ৩১ মার্চ ১৯৭৪) একজন বাংলাদেশী টেলিভিশন অভিনেতা। তিনি হাস্যরসাত্মক চরিত্রে অভিনয়ের জন্য বেশি জনপ্রিয় হলেও তাকে গম্ভীর চরিত্রেও দেখা যায়। সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে তিনি প্রথম জনপ্রিয়তা অর্জন করে। তিনি এ জার্নি বাই পলিটিক্স (২০১১) নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কারের মনোনয়ন লাভ করেন।

প্রাথমিক জীবন 
১৯৭৪ সালে আ খ ম হাসান জন্মগ্রহণ করেন নারায়ণগঞ্জ জেলায়। তিনি নারায়ণগঞ্জের আদর্শ স্কুলে পড়ালেখা করেন। এরপর নারায়ণগঞ্জের তোলারাম কলেজে পড়েন। বাংলাদেশের জাতীয় বিশ্ববিদ্যালয়ের একটি শাখা কলেজ থেকে তিনি তার গ্র্যাজুয়েশন সম্পূর্ণ করেন। তিনি ছোটবেলা থেকেই অভিনয়ের প্রতি আকৃষ্ট হয়ে পড়েন। পরবর্তীতে যার ফল স্বরূপ বিনোদনপাড়ায় তিনি তার নাম লেখান।

কর্মক্ষেত্র 
হাসান ছোটবেলা থেকে অভিনয়ের প্রতি দুর্বল হয়ে পড়েন এবং পরবর্তীতে জীবনে তিনি আরন্যক নাট্যদলের সাথে যুক্ত হয়ে মঞ্চে অনেকগুলো নাটকে অভিনয় করেন এবং একসময় টেলিভিশন নাটক অভিনয় করা শুরু করে অভিনয় জীবনে নিজেকে প্রতিষ্ঠিত করেন। ২০০৮ তিনি ডাক্তার বাড়ি চলচ্চিত্রে অভিনয় করেন। তিনি একের পর এক নাটকে অভিনয় করতে থাকেন। তবে সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে সকলের কাছে জনপ্রিয় হয়ে উঠেন।

২০১৯ সালে তিনি মাসুদ করিম সুজনের কিস্তি কাদের ও ডেঙ্গু নাসের টেলিভিশন ধারাবাহিকে অভিনয় করেন। তিনি বাপ বেটা ৪২০ ওয়েব নাটকে প্রথমবারের মত যমজ চরিত্রে অভিনয় করেন। নয়ন মিলটন পরিচালিত নাটকটি সৃষ্টি মাল্টিমিডিয়ার ইউটিউব চ্যানেলে নাটকটি মুক্তি পায়। এই বছর ঈদুল আযহায় তার অভিনীত ৩০টি টেলিভিশন নাটক ও মিনি ধারাবাহিক বিভিন্ন চ্যানেলে প্রচারিত হয়।

টেলিভিশন

একক নাটক 
 ধন্যবাদ (২০২১) 
 পেটুক জামাই []
 পেটুক জামাই 2
 কালো জামাই
 বিয়াই সাব (৭ পর্ব)
 সুদখোর
 ইটারিয়ান জামাই
 সেলিব্রেটি কাউ
 গণিকা এখন আমি
 লোকাল গার্ডিয়ান
ভেজাল কাদের (৭ পর্ব)
দারোগা বউ জামাই আসামী
সর্বপ্যাথি ডাক্তার
ফুটানি জামাই
বিশিষ্ট চিন্তাবিদ
জামাই আবদার
পিরিতের প্রফেসর
মিস্টার পারফিউম
দজ্জাল বউ
আন্ডার মেট্রিক বেয়াদব
নানা বাড়িতে ঈদ
মনের মত বউ চাই
বরিশাইল্লা বাটপার
গুরু 
মূর্খ জামাই
বিশ্ব বাটপার
প্রাণের স্বামী 
মহল্লার জামাই 
গ্রেট ফাজিল
আইনের মারপ্যাঁচ

পুরস্কার ও মনোনয়ন 
মেরিল-প্রথম আলো পুরস্কার

আরটিভি স্টার অ্যাওয়ার্ড

তথ্যসূত্র

বহিঃসংযোগ 
 

জীবিত ব্যক্তি
২১শ শতাব্দীর বাংলাদেশী অভিনেতা
বাংলাদেশী টেলিভিশন অভিনেতা
আয়সেনুর ইসলাম

আয়সেনুর ইসলাম (জন্ম Külahlıoğlu; জন্ম ১৬ জানুয়ারি ১৯৫৮) হচ্ছেন একজন তুর্কি রাজনীতিবিদ ও বিশ্ববিদ্যালয়ের প্রভাষক। ২৫ ডিসেম্বর, ২০১৩-এ,তিনি রেজেপ তাইয়িপ এরদোয়ানের তৃতীয় মন্ত্রীসভায় পরিবার ও সামাজিক নীতিমালা মন্ত্রী নিযুক্ত হন এবং ২৮ই আগস্ট ২০১৫ পর্যন্ত দায়িত্ব পালন করেন।

ব্যক্তিগত জীবন 
তিনি উসকুদার, ইস্তানবুল, ১৬ জানুয়ারী ১৯৫৮-এ মেহমেত ইসলাম ও তার স্ত্রী কাহাইডের ঘরে জন্মগ্রহণ করেন। তিনি আঙ্কারা বিশ্ববিদ্যালয় -এ তুর্কি সাহিত্যে অধ্যয়ন করেন এবং একই বিশ্ববিদ্যালয়ে মাস্টার্স ডিগ্রী অর্জন করেন। তিনি গাজী বিশ্ববিদ্যালয় থেকে পিএইচডি লাভ করেন।

২০০৫-এ, তিনি একজজন সহযোগী অধ্যাপক হয়ে ওঠেন। তিনি আঙ্কারা বিশ্ববিদ্যালয়, কিরিকলালে বিশ্ববিদ্যালয়, এবং বাশকেন্ট বিশ্ববিদ্যালয়-এ একজন লেকচারার হিসেবে দায়িত্ব পালন করেছেন। তিনি দশটি বই এবং প্রায় চল্লিশটি প্রকাশনা লিখেছেন।

ন্যায়বিচার দলের (এপি) ডেপুটি নাদির লতিফ ইসলাম তার শ্বশুর। তার স্বামী বাদাদির ইসলাম একজন চিকিৎসক, যিনি ত্রাণ প্রতিষ্ঠানের মধ্যে স্বেচ্ছাসেবক হিসেবে কাজ করেন।

তার একটি সন্তান রয়েছে।

রাজনৈতিক কর্মজীবন 
তিনি ক্ষমতাসীন ন্যায়বিচার ও উন্নয়ন দল (একেএফ) এর মাধ্যমে রাজনীতিতে প্রবেশ করেন, এবং ২০১১-এর সাধারণ নির্বাচনে সাকারইয়া প্রদেশ থেকে তুরস্কের গ্র্যান্ড জাতীয় পরিষদে এমপি হিসেবে নির্বাচিত হন।

২০১৩ সালের তুরস্কের দুর্নীতি কেলেঙ্কারির ঘটনার পর ২৬ ডিসেম্বর ২০১৩-এ, তিনি রেজেপ তাইয়িপ এরদোয়ানের মন্ত্রীসভার রদবদলে ফাতমা সাহিন এর স্থলে নিযুক্ত হন পরিবার ও সামাজিক নীতিমালা মন্ত্রী হিসেবে।

এটি রিপোর্ট করা হয়েছিল যে রাষ্ট্রপতি আবদুল্লাহ গুল মন্ত্রিসভায় তার প্রবেশের ক্ষেত্রে ভূমিকা পালন করেন। সরকারি দপ্তরে দায়িত্ব পালনের সময়কালে, তিনি রাষ্ট্রপতির মহাসচিব মোস্তফা আইসেনের সঙ্গে কাজ করেছেন।

See also 
 Women in Turkish politics

তথ্যসূত্র 

১৯৫৮-এ জন্ম
জীবিত ব্যক্তি
২১শ শতাব্দীর নারী রাজনীতিবিদ
তুরস্কের নারী মন্ত্রী
আঙ্কারা বিশ্ববিদ্যালয়ের প্রাক্তন শিক্ষার্থী
তুরস্কের মন্ত্রী
ন্যায়বিচার ও উন্নয়ন দলের (তুরস্ক) রাজনীতিবিদ
আন্দ্রি রোজিয়ের

আন্দ্রি রোজিয়ের হলেন একজন ফরাসি রন্ধনশিল্পী যিনি প্রথম নারী হিসেবে ফরাসি শ্রম মন্ত্রণালয় থেকে রন্ধনশিল্পে অবদানের জন্য মেইলেউর অভ্রিয়ের ডি ফ্রান্স লাভ করেছেন। এছাড়াও, তিনি ২০০৯ সালে মিশলাঁ তারকা লাভ করেন।

জীবনী 
আন্দ্রি রোজিয়ের ফ্রান্সের পিরেনিস-অতলান্তিকসের ব্যায়নেতে ১৯৭৮ সালের ২০ নভেম্বর জন্মগ্রহণ করেন। তিনি ছোটবেলা থেকে রান্নায় আগ্রহী ছিলেন এবং ১৯৯৪ সালে বিয়ারিতজে রন্ধন বিষয়ে প্রশিক্ষণ লাভ করেন। প্রশিক্ষণ লাভের পর বিয়ারিতজের 'ভিলা ইউজিনি' রেস্তোরাঁতে সহকারী রন্ধনশিল্পী হিসেবে কর্মজীবন শুরু করেন। তিনি ২০০০ সালে মোনাকোর পঞ্চদশ লুইস রেস্তোরাঁয় যোগ। এরপর ২০০১ সালে তিনি ফ্রান্সের 'লা শেভ্রে ডি'অর' রেস্তোরাঁয় কর্মরত ছিলেন। ২০০৪ সাল থেকে ২০০৮ সাল পর্যন্ত তিনি কর্মরত ছিলেন ফ্রান্সের ''ল'হিপোক্যাম্পে' রেস্তোরাঁয়।

২০০৭ সালে ২৮ বছর বয়সে আন্দ্রি রোজিয়ের প্রথম নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স লাভ করেন।

২০০৮ সালে তিনি 'লে রোজিয়েরস' নামে নিজস্ব রেস্তোরাঁ প্রতিষ্ঠা করেন। তিনি এবং তার স্বামী সেখানে একসাথে কাজ করেন। ২০০৯ সালে তিনি মিশলাঁ তারকা লাভ করেন।

তথ্যসূত্র 

জীবিত ব্যক্তি
১৯৭৮-এ জন্ম
নন্দকুমার রেলওয়ে স্টেশন

নন্দকুমার রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি নন্দকুমার এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০০ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।

ইতিহাস
নন্দকুমার রেলওয়ে স্টেশনটি পশ্চিমবঙ্গের হলদিয়া মেছেদা রোড, নন্দকুমার তে অবস্থিত। স্টেশন কোড হল (এনডিকেআর)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি তমলুক, লবণ সত্যাগ্রহ স্মারক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ফিফা মহিলা ক্লাব বিশ্বকাপ

ফিফা মহিলা ক্লাব বিশ্বকাপ,মহিলা ফুটবল অ্যাসোসিয়েশন কতৃর্ক প্রস্তাবিত, ফিফার আয়োজিত টুর্নামেন্ট। এটি এখনো প্রস্তাবিত মডেল। 
টুর্নামেন্ট এর ফরম্যাট এখনো ঘোষণা করা হয়নি। পুরুষদের ক্লাব বিশ্বকাপ ৭টি টিমে হয়ে থাকে।

ইতিহাস
আন্তজার্তিক মহিলা ক্লাব চ্যাম্পিয়নশিপ ,মহিলা চ্যাম্পিয়ন ক্লাব কতৃর্ক আয়োজিত প্রথম বার্ষিক টুর্নামেন্ট।  এটি জাপান ফুটবল অ্যাসোসিয়েশন কর্তক আয়োজিত। 
২০১৩ সালে ফিফা কার্যকরী কমিটির কাছে প্রস্তাব আছে ফিফা মহিলা ক্লাব বিশ্বকাপ শুরু করারা জন্য। ২০১৫স্লে মহিলা ফুটবল সংস্থা পুনরায় প্রস্থাব দিয়ে থাকে, ফিফা মহিলা ক্লাব বিশ্বকাপ শুরু করার জন্য.
২০১৫ সালেব আগস্টে এটি শিউর হয় যে, ফিফা ক্লাব বিশ্বকাপ এর পরিকল্পনা অগ্রসর হচ্ছে।
২০১৭ সালে মহিলা ফুটবল অ্যাসোসিয়েশন এর প্রধান সারই বেরিমান মহিলা ক্লাব বিশ্বকাপ নিয়ে বলেন' আমারা কীভাবে এটি ঘোষণা করব,কখন এটি ঘোষণা করব এবং সকল দেশকে অন্তপকরা।

বহিঃসংযোগ

আন্তর্জাতিক ক্রীড়া প্রতিযোগিতা
ফিফা ক্লাব প্রতিযোগিতা
মহিলাদের আন্তর্জাতিক ফুটবল প্রতিযোগিতা
২০১৬-১৭ পাকিস্তান ক্রিকেট দলের অস্ট্রেলিয়া সফর

পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক খেলার জন্য অস্ট্রেলিয়া সফর করে, যা ডিসেম্বর ২০১৬ থেকে জানুয়ারি ২০১৭-এ অনুষ্ঠিত হয়।

দলীয় সদস্য

তথ্যসূত্র

বহিঃসংযোগ

২০১৬-এ অস্ট্রেলীয় ক্রিকেট
২০১৬-এ পাকিস্তানি ক্রিকেট
২০১৬–১৭ আন্তর্জাতিক ক্রিকেট প্রতিযোগিতা
পাকিস্তান ক্রিকেট দলের অস্ট্রেলিয়া সফর
লবণ সত্যাগ্রহ স্মারক রেলওয়ে স্টেশন

লবণ সত্যাগ্রহ স্মারক রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি মগ্রাজপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৪৪ কি.মি. দূরে স্টেশনটি অবস্থিত।

ইতিহাস
লবণ সত্যাগ্রহ স্মারক রেলওয়ে স্টেশনটি পশ্চিমবঙ্গের নন্দকুমার দীঘা রোডের নিকট, মগ্রাজপুর তে অবস্থিত। স্টেশন কোড হল (এলএসজিএস)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি নন্দকুমার, দেশপ্রাণ এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সারাই বারেমান

সারাই বারেমান নিউজিল্যান্ডে জন্মগ্রহণকারী একজন ফুটবলার। তিনি এখন মহিলা ফুটবল অ্যাসোসিয়েশন এর প্রধান কর্মকর্তা।

ক্যারিয়ার 
সারাই, খেলোয়াড় হিসেবে সাওমা ফুটবল টিমের হয়ে খেলতেন। তিনি সাওমা ফুটবল টিমের অর্থ উপদেষ্টা ছিলেন। ২০১১-১৪ সাল পর্যন্ত তিনি দলের প্রধান নির্বাহী কর্মকর্তা হিসেবে দায়িত্ব পালন করেন। ২০১৪ সালে সারাই ওসেনিয়া ফুটবল ফেডারেশনের অপারেশন ম্যানেজার নির্বাচিত হন। ২০১৬ পর্যন্ত ফিফার গঠিত কমিটিতে একমাত্র নারী সদস্য। সারাই ফিফা নেতৃত্বে অসাধারণ ভূমিকা রাখেন। পরের বছর তিনি প্রথম প্রধান মহিলা কর্মকর্তা হিসেবে নিয়োগ পান। ২০১৮ সালে সারাই "ফিফা অনূর্ধ্ব-২০ মহিলা বিশ্বকাপের ড্র পরিচালনা করেন" ।

নিউজিল্যান্ডীয় ফুটবলার
জীবিত ব্যক্তি
সুমন পোখরেল

সুমন পোখরেল (সেপ্টেম্বর ২১, ১৯৬৭) নেপালের একজন কবি, অনুবাদক, নাট্যকার, গীতিকার এবং শিল্পী। নেপাল ও ভারতের বিশ্ববিদ্যালয়গুলো তাদের পাঠ্যসূচিতে তার কবিতা অন্তর্ভুক্ত করেছে।

সুমন পোখরেলই একমাত্র লেখক যিনি দুবার সার্ক সাহিত্য পুরস্কার পেয়েছেন। তিনি ২০১৩ এবং ২০১৫ সালে তার নিজের কবিতা এবং দক্ষিণ এশীয় অঞ্চলে সাধারণভাবে কবিতা এবং শিল্পে তার অবদানের জন্য এই পুরস্কার পেয়েছিলেন।

জীবনের প্রারম্ভকাল
সুমন পোখরেল ২১ সেপ্টেম্বর, ১৯৬৭ সালে বিরাটনগরের মিলস অঞ্চলে মুকুন্দ প্রসাদ পোখরেল এবং ভক্ত দেবী পোখরেলের ঘরে জন্মগ্রহণ করেন।

সুমন পোখরেল পাঁচ বছর বয়স পর্যন্ত বিরাটনগরের একটি সরকারি মালিকানাধীন কিন্ডারগার্টেন বল মন্দিরে লেখাপড়া করেন। পোখরেল সাত বছর বয়সে তার পৈতৃক গ্রামে ধানকুটার কাচিদে চলে যান এবং সেখানে তার দাদীর কাছে বেড়ে ওঠেন। তাঁর পিতামহ বিদ্যানাথ পোখরেল ছিলেন একজন কবি ও রাজনীতিবিদ। নেপালি, হিন্দি এবং ধ্রুপদী সংস্কৃত সাহিত্যে ভরা তাঁর পিতামহের গ্রন্থাগারের প্রভাবে তিনি সাহিত্যের সাথে পরিচিত হন। বারো বছর বয়সে, তিনি তার পিতামাতার সাথে থাকার জন্য বিরাটনগরে ফিরে আসেন। পোখরেলকে তার পিতা বিভিন্ন পরামর্শ দিয়ে তৈরি করেছিলেন; তাঁর পিতা পেশায় একজন প্রকৌশলী এবং শিল্প ও সাহিত্যের প্রতি গভীর আগ্রহের সাথে একজন গ্রন্থপঞ্জী ছিলেন।

তথ্যসূত্র 

১৯৬৭-এ জন্ম
জীবিত ব্যক্তি
সার্ক সাহিত্য পুরস্কার বিজয়ী
২০শ শতাব্দীর নেপালি পুরুষ লেখক
শিল্পী লেখক
বিরাটনগরের ব্যক্তি
নেপালি পুরুষ কবি
নেপালি শিল্পী
নেপালি ভাষার কবি
ইংরেজি ভাষার কবি
হিন্দি ভাষার কবি
উর্দু কবি
সংস্কৃত কবি
গীতি কবি
নেপালি নাট্যকার
নেপালি ভাষার লেখক
ইংরেজি ভাষার লেখক
মৈথিলী ভাষার লেখক
হিন্দি ভাষার লেখক
নেপালি অনুবাদক
নেপালি গীতিকার
ইংরেজিতে অনুবাদক
উর্দুতে অনুবাদক
ইংরেজিকে অনুবাদক
নেপালিকে অনুবাদক
হিন্দিকে অনুবাদক
উর্দুকে অনুবাদক
২০শ শতাব্দীর নেপালি কবি
২১শ শতাব্দীর নেপালি কবি
ত্রিভুবন বিশ্ববিদ্যালয়ের প্রাক্তন শিক্ষার্থী
২০শ শতাব্দীর অনুবাদক
২১শ শতাব্দীর পুরুষ লেখক
মোরঙ জেলার ব্যক্তি
সাহিত্য অনুবাদক
ইংরেজি-নেপালি অনুবাদক
উইলিয়াম শেকসপিয়রের অনুবাদক
হিন্দিতে অনুবাদক
দেশপ্রাণ রেলওয়ে স্টেশন

দেশপ্রাণ রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি বাজকুল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।

ইতিহাস
দেশপ্রাণ রেলওয়ে স্টেশনটি পশ্চিমবঙ্গের কন্টাই নন্দকুমার রোড, বাজকুল তে অবস্থিত। স্টেশন কোড হল (ডিএসপিএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি লবণ সত্যাগ্রহ স্মারক, হেঁড়িয়া এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সানা সৈয়দ

সানা সৈয়দ হলেন একজন ভারতীয় অভিনেত্রী যিনি এমটিভি ইন্ডিয়ার এমটিভি স্প্লিটসভিলা ৮ এ অংশগ্রহণের জন্য পরিচিত। তিনি বর্তমানে স্টার প্লাসে দিব্য দৃষ্টি ধারাবাহিকে দৃষ্টি চরিত্রে অভিনয় করছেন।

কর্মজীবন
সানা সৈয়দ এমটিভি ইন্ডিয়ায় এমটিভি স্প্লিটসভিলা ৮ এ অংশগ্রহণের মাধ্যমে কর্মজীবন শুরু করেন। প্রতিযোগিতাটিতে তিনি রানার আপ হয়েছিলেন। সে বছরেই তিনি বিগ ম্যাজিক চ্যানেলে বয়েজ উইল বি বয়েজ ধারাবাহিকে অভিনয় করেন।

২০১৬ সালে তিনি স্টার প্লাসের জানা না দিল সে দূর ধারাবাহিকে অদিতি চরিত্রে অভিনয় করেন। ২০১৮ সালে তিনি স্টার ভারতের পাপা বাই চান্স ধারাবাহিকে অমৃত কাক্কার চরিত্রে অভিনয় করেন।

বর্তমানে  তিনি স্টার প্লাসে দিব্য দৃষ্টি ধারাবাহিকে দৃষ্টি চরিত্রে অভিনয় করছেন।

ছোটপর্দা

তথ্যসূত্র

বহিঃসংযোগ 

 
 

জীবিত ব্যক্তি
১৯৯৬-এ জন্ম
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
১৯৯৪-এ জন্ম